362 T. THORELL 



carina tenuis humillima, paene recta, inaequaliter granulosa , 

 quae antice abbreviata est, cum margine laterali primum pa- 

 rallela, dein paullo deorsum curvata et directa: hae carinae 

 (carinae cephalicae) anteriora versus costa humillima latissima 

 continuantur , quae depressionem illam magnam, in qua tuber- 

 culum oculorum dorsualium positum est , in lateribus et antice, 

 paullo supra marginem frontalem, cingit, lateribus sub his ca- 

 rinis paene directis. A latere visus cephalothorax supra postice 

 (loco foveae centralis dorsi et paullo ante earn) spatio sat longo 

 leviter et paene secundum lineam rectam depressus est, pone 

 hanc depressionem leviter convexus et postice declivis , ante earn 

 primum paene rectus et leviter assurgens, denique leviter con- 

 vexus et, antice, paullo proclivis, tuberculo oculorum dorsua- 

 lium leviter eminenti. Margo cephalothoracis pone oculos late- 

 rales brevi spatio minus subtiliter denticulatus est, praeterea ad 

 maximam partem modo omnium subtilissime denticulatus vel 

 granulosus; margo frontalis tamen anterius paullo fortius den- 

 ticulato-granulosus est, et serie longa sat densa setarum gra- 

 cilium munita, quae paene ad (sub) oculos laterales pertinet. 

 Antice, saltern usque ad oculos laterales, nitidus est cephalo- 

 thorax, hie secundum medium utrinque transversim rugosus, 

 turn, fere ad medium longitudinis , ut et in lateribus versus 

 marginem , dense et crasse scrobiculato-punctatus , praeterea po- 

 sterius dense coriaceus et granulis rugisque minutis sub-scaber, 

 opacus. Sulcus medius anticus, non parum pone tuberculum 

 oculorum dorsualium initium capiens et saltern inter tubercula 

 lateralium pertinens , parum profundus est ; pone eum sequuntur 

 alius sulcus brevissimus et, pone hunc, fovea triangula magna 

 parum profunda (fouea centralis), denique sulcus longitudinalis 

 brevis et tenuis. Utrinque , pone tubercula oculorum lateralium, 

 impressionem magnam satis profundam ostendit cephalothorax: 

 pone has impressiones cephalicas tria paria impressionum radian- 

 tium minus evidentium habet, quarum duae posticae ab angulis 

 posticis foveae centralis ut sulci laeves versus angulos cephalo- 

 thoracis posticos directae sunt. 



Tuberculum oculorum dorsualium humile inter oculos in costam 



